Source: https://www.zakonypreludi.sk/zz/1953-74
Timestamp: 2020-01-27 19:01:39+00:00

Document:
74/1953 Zb. Nariadenie o poistení príslušníkov vojenských oddielov pracujúcich v podnikoch socialistického sekto... | Aktuálne znenie
Nariadenie vlády č. 74/1953 Zb.Nariadenie o poistení príslušníkov vojenských oddielov pracujúcich v podnikoch socialistického sektora
Čiastka 43/1953
Platnosť od 03.09.1953 do31.08.1957
Účinnosť od 03.09.1953 do31.08.1957
Aktuálne znenie 03.09.1953 - 31.08.1957
o poistení príslušníkov vojenských oddielov pracujúcich v podnikoch socialistického sektora.
Vláda Československej republiky nariaďuje so súhlasom prezidenta republiky podľa § 42 ods. 1 zákona č. 241/1948 Sb., o prvom päťročnom hospodárskom pláne rozvoja Československej republiky (zákona o päťročnom pláne), a podľa § 4 ods. 2 a § 6 ods. 3 zákona č. 102/1951 Sb., o prebudovaní národného poistenia:
Na vojakov z radov mužstva a poddôstojníkov (okrem poddôstojníkov z povolania), ktorí sú príslušníkmi vojenských pracovných oddielov pridelených na prácu do podnikov socialistického sektora (ďalej len „príslušníci vojenských oddielov“), sa vzťahujú ustanovenia zákona č. 99/1948 Sb., o národnom poistení, v znení predpisov ho meniacich a doplňujúcich. Právny pomer medzi príslušníkmi vojenských oddielov a podnikmi socialistického sektora, v ktorých konajú práce (ďalej len „podniky“), sa posudzuje pre účely uvedeného zákona ako pracovný pomer s odchýlkami uvedenými v § 2.
(1) Príslušníci vojenských oddielov sú účastníkmi vojenskej nemocenskej starostlivosti podľa zákona č. 236/1948 Sb., o vojenskej nemocenskej starostlivosti, a neposkytujú sa im dávky nemocenského poistenia podľa zákona o národnom poistení.
(2) Poistné národného poistenia sa určuje percentovou sadzbou z úhrnu vymeriavacích základov všetkých príslušníkov vojenských oddielov u toho istého zamestnávateľa a je 10 %. Z tohto poistného odvádzajú podniky vojenskej správe 5 % a Revolučnému odborovému hnutiu (orgánom vykonávajúcim nemocenské poistenie) 5 %. Vymeriavacím základom pre poistné je mzda za prácu podľa § 3 zákona č. 76/1952 Sb., o dani zo mzdy, pokiaľ nie je podľa § 4 toho istého zákona od dane oslobodená.
(3) Poistenie vzniká dňom, ktorým vojak ako príslušník vojenského oddielu nastúpi prácu v podniku, a zaniká dňom, ktorým sa končí jeho pridelenie na prácu v podniku.
(1) Ak utrpí vojak z povolania, ako príslušník vojenského oddielu, pri práci v podniku úraz, ktorý má za následok jeho neschopnosť na vojenskú službu alebo smrť, považuje sa tento úraz za pracovný úraz podľa zákona o národnom poistení; dôchodky prislúchajúce mu podľa zákona č. 89/1952 Sb., o dôchodkovom zaopatrení príslušníkov ozbrojených síl, kladú sa na roveň dôchodkom podľa zákona o národnom poistení a Štátny úrad dôchodkového zabezpečenia k nim poskytuje zvýšenie podľa § 86 alebo § 87 ods. 3 zákona o národnom poistení.
(2) Podniky platia za vojakov uvedených v odseku 1 Revolučnému odborovému hnutiu (orgánom vykonávajúcim nemocenské poistenie) úrazový príspevok vo výške jedného percenta slúžneho.
Opatrenia urobené vo shode s týmto nariadením pred jeho účinnosťou sa považujú za opatrenia podľa tohto nariadenia.
Zrušuje sa vládne nariadenie č. 73/1949 Sb., o sociálnom poistení príslušníkov vojenských oddielov pridelených na banské alebo iné práce.

References: § 42
 § 4
 § 6
 § 2
 § 3
 § 4
 § 86
 § 87